Ted Lieu

Ted W. Lieu (1969–) er en amerikansk jurist, flyvåpenoffiser og politiker. Han har vært medlem av USAs representanthus siden 2015 og representerer Det demokratiske parti.

Lieu ble født i Taipei, men da han var tre år gammel emigrerte familien til USA. I 1991 tok han graden bachelor of science i datavitenskap og graden bachelor of arts i statsvitenskap ved Stanford University. I 1994 tok han juristgraden magna cum laude ved Georgetown University Law Center, der han var sjefredaktør for jusstudentenes tidsskrift, The Georgetown Law Journal.

Etter studiene var Lieu juridisk assistent (law clerk) for en appelldommer ved U.S. Court of Appeals for the Ninth Circuit.

Lieu ble ansatt som offiser i U.S. Air Force i 1995 og gjennomførte fire år i aktiv tjeneste ved auditørkorpset. Siden 2000 har han tjenestegjort som reservist. I desember 2015 ble han forfremmet til oberst.

Referanser

Eksterne lenker
 

Offiserer i U.S. Air Force
Militærjurister
Jurister fra USA
Alumni fra Georgetown University
Alumni fra Stanford University
Personer fra Torrance